钦定古今图书集成/明伦汇编/宫闱典/第010卷 > 《谢赐对衣金带马状》前人
## 钦定古今图书集成/明伦汇编/宫闱典/第010卷 > 《谢赐对衣金带马状》前人

“蒙恩赐衣一对，金带一条，并鱼袋、金镀银鞍辔马一
匹。”服章在笥，贲及衰残。衔勒过庭，喜先徒御。伏以物
生有待，天施无穷。草木何知，冒庆云之渥采；鱼虾至
陋，借沧海之荣光。虽若可观，终非其有。妻孥相顾，惊
屡致于匪颁；道路窃窥，或反增于指目。此盖伏遇太
皇太后陛下，聪明齐圣，陈锡载周。含垢匿瑕，而察于
求贤，卑宫菲食，而侈于养士。士岂轻于千里，念非其
人。言有重于兼金，当思所报。